ddrg/super_eurlex huggingface dataset:
LV Eiropas Savienības Oficiālais Vēstnesis L 105/20

EIROPAS PARLAMENTA UN PADOMES LĒMUMS (ES) 2016/618

(2016. gada 13. aprīlis)

par Eiropas Globalizācijas pielāgošanās fonda izmantošanu (Zviedrijas pieteikums EGF/2015/009 SE/Volvo Trucks)

EIROPAS PARLAMENTS UN EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,

ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,

ņemot vērā Eiropas Komisijas priekšlikumu,

tā kā:

(1) Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un palīdzēt viņiem no jauna iekļauties darba tirgū.

(2) EGF nepārsniedz maksimālo apjomu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013 (3) 12. pantā.

(3) Zviedrija 2015. gada 16. septembrī iesniedza pieteikumu EGF/2015/009 SE/Volvo Trucks par EGF finansiālo ieguldījumu pēc darba ņēmēju atlaišanas uzņēmumā Volvo Trucks (Volvo Group Truck Operation, EMEA) un četros piegādes uzņēmumos un pakārtotās ražošanas uzņēmumos Zviedrijā. Saskaņā ar Regulas (ES) Nr. 1309/2013 8. panta 3. punktu par pieteikumu tika sniegta papildu informācija. Minētais pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

(4) Tādēļ EGF būtu jāizmanto, lai sniegtu finansiālu ieguldījumu EUR 1 793 710 apmērā saistībā ar Zviedrijas iesniegto pieteikumu.

(5) Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

IR PIEŅĒMUŠI ŠO LĒMUMU.

1. pants

Eiropas Savienības 2016. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 793 710 saistību un maksājumu apropriācijās.

2. pants

Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no 2016. gada 13. aprīļa.

Strasbūrā, 2016. gada 13. aprīlī Eiropas Parlamenta vārdā – priekšsēdētājs M. SCHULZ Padomes vārdā – priekšsēdētāja J.A. HENNIS-PLASSCHAERT

(1) OV L 347, 20.12.2013., 855. lpp.

(2) OV C 373, 20.12.2013., 1. lpp.

(3) Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
(3)

2016. gada 11. maijā Igaunija iesniedza pieteikumu par EGF izmantošanu attiecībā uz darba ņēmēju atlaišanu uzņēmumos Eesti Energia AS, Nitrofert AS un Viru Keemia Grupp AS Igaunijā. Pieteikums tika papildināts ar papildu informāciju, kas iesniegta saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu.
(75)

Likums 10/1990 tiek piemērots visā Spānijas teritorijā, un tādējādi atšķirīgais režīms var ietekmēt arī tos reģionus, kuros ir noteikta atšķirīga uzņēmumu ienākuma nodokļa likme, ja šī likme konkrētiem profesionālā futbola klubiem (bezpeļņas organizācijām) ir citāda nekā tiem klubiem, kuriem netiek piemērots šis režīms (sporta sabiedrībām ar ierobežotu atbildību). Faktiski, kā aprakstīts iepriekš 42. apsvērumā, abi reģioni piemēro atšķirīgu uzņēmumu nodokļa likmi, lai gan tā ir līdzīga nodokļu shēmai, kas tiek piemērota visā Spānijas teritorijā. Nav izšķiroši, ka sagadīšanās dēļ tikai viena organizācija var gūt labumu no Likuma 10/1990 darbības savā teritorijā (32). Tomēr aktuālais jautājums nav par to, ka Athletic Club Bilbao un Club Atlético Osasuna var turpināt gūt labumu no sava bezpeļņas organizācijas statusa, bet par to, ka tiem ir piešķirta zemāka nodokļa likme nekā tā, ko parasti piemēro citiem uzņēmumiem līdzīgā situācijā.
A.

Saistību bāzē ietilpst šādi posteņi, izņemot jebkuru citu posteni: 1. Banknotes apgrozībā Šajā pielikumā skaidras naudas maiņas gada ietvaros attiecībā uz katru nacionālo centrālo banku (NCB), kas pievienojas Eurosistēmai, “banknotes apgrozībā”: a) ir arī banknotes, ko emitējusi NCB un kas denominētas tās nacionālās valūtas vienībās; un b) to attiecīgo vērtību samazina par bezprocentu aizdevumu vērtību, kas saistīti ar priekšpiegādātajām euro banknotēm, kuras vēl nav ierakstītas debetā (saskaņotās bilances 6. aktīvu posteņa daļa). Pēc skaidras naudas nomaiņas gada attiecībā uz katru NCB “banknotes apgrozībā” ir banknotes, kas denominētas euro, šajā jēdzienā neietverot citas banknotes. Ja skaidras naudas maiņas diena ir diena, kurā TARGET2 ir slēgta, NCB saistība, kura rodas no euro banknotēm, kas piegādātas priekšpiegādē saskaņā ar Pamatnostādni ECB/2006/9 un nokļuvušas apgrozībā pirms skaidras naudas maiņas dienas, ir daļa no saistību bāzes (kā korespondentkontu daļa saskaņotās bilances 10.4. pasīvu postenī), līdz šī saistība kļūst par TARGET2 darījumu rezultātā radušos Eurosistēmas iekšējo saistību. 2. Saistības euro pret euro zonas kredītiestādēm, kas saistītas ar monetārās politikas operācijām, t. sk: a) pieprasījuma noguldījumu konti, ieskaitot obligāto rezervju prasības, saskaņā ar ECBS Statūtu 19.1. pantu (saskaņotās bilances 2.1. pasīvu postenis); b) summas, kas noguldītas Eurosistēmas noguldījumu iespējā (saskaņotās bilances 2.2. pasīvu postenis); c) termiņnoguldījumi (saskaņotās bilances 2.3. pasīvu postenis); d) saistības, kas rodas no precizējošām reversajām operācijām (saskaņotās bilances 2.4. pasīvu postenis); e) papildu nodrošinājuma pieprasījumu noguldījumi (saskaņotās bilances 2.5. pasīvu postenis). 3. Noguldījumu saistības pret Eurosistēmas darījumu partneriem, attiecībā uz kuriem iestājies saistību neizpildes gadījums, kas ir reklasificētas no saskaņotās bilances 2.1. pasīvu posteņa. 4. Nacionālo centrālo banku Eurosistēmas iekšējās saistības, kas rodas no ECB parāda sertifikātu emisijas atbilstoši Pamatnostādnes (ES) 2015/510 (ECB/2014/60) 13. pantam (saskaņotās bilances 10.2. pasīvu postenis). 5. Eurosistēmas iekšējās neto saistības attiecībā pret euro banknotēm apgrozībā, t. sk. tās, kas rodas šā lēmuma 4. panta piemērošanas rezultātā (saskaņotās bilances 10.3. pasīvu postenis). 6. Eurosistēmas iekšējās neto saistības, kas rodas no TARGET2 darījumiem, kas tiek atlīdzināti atbilstoši atsauces likmei (daļa no saskaņotās bilances 10.4. pasīvu posteņa). 7. Uzkrātie procenti, ko NCB katra ceturkšņa beigās iegrāmatojušas attiecībā uz monetārās politikas saistībām, kuru termiņš ir viens gads vai ilgāks par to (daļa no saskaņotās bilances 12.2. pasīvu posteņa). 8. Saistības pret ECB, kas nodrošina prasību saistībā ar mijmaiņas darījumiem starp ECB un ārpus Eurosistēmas centrālo banku, kas rada neto ienākumus Eurosistēmai (daļa no ārpusbilances saistībām).
Maksimālais pārstrādāto kuģu apjoms gadā, ko aprēķina kā LTD izteiktu to kuģu svara summu, kas attiecīgajā gadā ir pārstrādāti konkrētajā rūpnīcā (2)

Apstiprināšanas mehānisms: kopējās kompetentās iestādes (Environment Agency and Health and Safety Executive) piekrišana kuģu pārstrādes rūpnīcas plānam, kuru oficiāli apstiprina, izdarot grozījumus sākotnējā vides atļaujā.

Harland and Wolff Heavy Industries Limited Queen's Island Belfast BT3 9DU Apvienotā Karaliste Tālrunis: +44 2890458456 E-pasts: trevor.hutchinson@harland-wolff.com

Kuģu demontāža un saistītās darbības ir atļautas sausajā dokā un uz ūdens.

Visiem kuģiem, kuru izmēri norādīti saskaņotajā darba plānā. Maksimālie kuģa izmēri: Galvenais doks (lielākais) ir 556 m x 93 m x 1,2 m DWT un var uzņemt kuģus, kas nepārsniedz šos izmērus. Šis lielākais sausais doks ir ar kravnesību 1,2 milj. DWT.

Rūpnīcai ir kuģu pārstrādes rūpnīcas plāns, kas atbilst ES tiesību aktu prasībām. Rūpnīcai ir atļauja (atkritumu apsaimniekošanas atļauja, LN/07/21/V2), kurā norādīti operāciju ierobežojumi un paredzēti rūpnīcai ievērojamie nosacījumi.

Apstiprināšanas mehānisms: kompetento iestāžu – Vides aģentūras (The Northern Ireland Environment Agency (NIEA)) un Veselības aģentūras (The Health and Safety Executive for Northern Ireland (HSENI)) – kopīga piekrišana kuģu pārstrādes rūpnīcas plānam, kuru oficiāli apstiprina, izdarot grozījumus sākotnējā atkritumu apsaimniekošanas atļaujā.

13 200 (20)
(6)

Tīrvērtes iestādēm un tīrvērtes pakalpojumu sniedzējiem, kuri uzņēmējdarbību veic Brazīlijā, ir jāsaņem darbības atļauja no BCB, pirms tie var sniegt tīrvērtes pakalpojumus. Apsverot darbības atļaujas piešķiršanu tīrvērtes iestādei vai tīrvērtes pakalpojumu sniedzējam, BCB ir jāņem vērā Brazīlijas maksājumu sistēmas stabilitāte, normāla darbība un uzlabošana. BCB pirms vai pēc šādas atļaujas piešķiršanas var arī konkretizēt “nosacījumus, kādus tā uzskata par atbilstošiem”, pamatojoties uz apsvērumiem par finanšu sistēmas stabilitāti, risku un tīrvērtes iestāžu un tīrvērtes pakalpojumu sniedzēju efektivitāti. Tīrvērtes iestādes, kas uztur sistēmiski svarīgu sistēmu, no kuras izriet riski saistībā ar Brazīlijas finanšu sistēmas stabilitāti un raitu darbību, kas BCB ir jākonstatē atkarībā no tīrvērtes sistēmu apjoma un būtības, var būt pakļautas noteikumiem, kuri atšķiras no noteikumiem, kas piemērojami pārējām tīrvērtes iestādēm un tīrvērtes pakalpojumu sniedzējiem.
LV Eiropas Savienības Oficiālais Vēstnesis L 329/6

PADOMES LĒMUMS (ES) 2016/2117

(2016. gada 29. septembris)

par to, lai Savienības vārdā noslēgtu Pamatnolīgumu par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar tā 218. panta 6. punkta a) apakšpunktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Saskaņā ar Padomes Lēmumu 2012/279/ES (2) Pamatnolīgums par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses (“nolīgums”), tika parakstīts 2012. gada 27. jūnijā, ņemot vērā tā noslēgšanu.

(2) Nolīgums būtu jāapstiprina,

IR PIEŅĒMUSI ŠO LĒMUMU.

1. pants

Ar šo Savienības vārdā apstiprina Pamatnolīgumu par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses.

Nolīguma teksts ir pievienots šim lēmumam.

2. pants

Savienības Augstā pārstāve ārlietās un drošības politikas jautājumos vada nolīguma 52. pantā paredzēto Apvienoto komiteju.

Atkarībā no darba kārtībā esošā jautājuma Savienība vai vajadzības gadījumā Savienība un dalībvalstis ir pārstāvētas Apvienotajā komitejā.

3. pants

Padomes priekšsēdētājs Savienības vārdā sniedz nolīguma 63. panta 1. punktā paredzēto paziņojumu (3).

4. pants

Šis lēmums stājas spēkā tā pieņemšanas dienā.

Briselē, 2016. gada 29. septembrī Padomes vārdā – priekšsēdētājs P. ŽIGA

(1) 2015. gada 17. decembra piekrišana (Oficiālajā Vēstnesī vēl nav publicēta).

(2) Padomes Lēmums 2012/279/ES (2012. gada 14. maijs) par to, lai Savienības vārdā parakstītu Pamatnolīgumu par visaptverošu partnerību un sadarbību starp Eiropas Savienību un tās dalībvalstīm, no vienas puses, un Vjetnamas Sociālistisko Republiku, no otras puses (OV L 137, 26.5.2012., 1. lpp.)

(3) Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
(2)

Minētajai atsaucei uz Zālamana salām ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.
(301)

Tomēr FD stratēģija atšķiras no kaimiņos esošo lidostu stratēģijas. Tā koncentrē savas darbības uz zemo izmaksu savienojumiem. Precīzāk, FD koncentrējas uz galamērķiem Austrumeiropā (piemēram, Turcijā, Maķedonijā, Bulgārijā, Serbijā, Rumānijā, Ukrainā, Ungārijā, Bosnijā, Horvātijā, Polijā, Lietuvā un Latvijā). Šie galamērķi aptver gandrīz 3/4 no visiem lidojumiem, kas izlido no Dortmundes lidostas. Neviena no kaimiņos esošajām lidostām šos maršrutus nepiedāvā tik regulāri kā FD. Starp Dortmundes lidostu, no vienas puses, un Minsteres-Osnabrikas un Pāderbornas-Lipštates lidostām, no otras puses, ir tikai četri galamērķi, kas pārklājas vasaras sezonās laikā, t. i., Palma de Maljorka, Minhene, Antalja un Burgasa.
(2)

Minētajai atsaucei uz Māršala Salām ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.
LV Eiropas Savienības Oficiālais Vēstnesis L 199/1

PADOMES LĒMUMS (ES) 2016/1210

(2016. gada 18. jūlijs)

par Protokola noslēgšanu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 212. pantu saistībā ar 218. panta 6. punkta otrās daļas a) apakšpunktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās (“protokols”) Savienības vārdā tika noslēgts 2014. gada 14. jūnijā.

(2) Protokola mērķis ir paredzēt finanšu un tehniskos noteikumus, kas ļautu Azerbaidžānas Republikai piedalīties konkrētās Savienības programmās. Horizontālie principi, ko nosaka protokols, veido ekonomisku, finanšu un tehnisku sadarbības pasākumu, kurš dod piekļuvi atbalstam, jo īpaši finansiālam atbalstam, ko, ievērojot minētās Savienības programmas, sniegtu Savienība. Minētie principi ir piemērojami tikai tām Savienības programmām, kurās Azerbaidžānas Republikas iespēju piedalīties paredz attiecīgie izveides tiesību akti. Tāpēc protokola noslēgšana neietver tādu pilnvaru īstenošanu, ko paredz programmās realizētā dažādu nozaru politika un kas tiek īstenotas, izveidojot minētās programmas.

(3) Protokols būtu jāapstiprina,

IR PIEŅĒMUSI ŠO LĒMUMU.

1. pants

Ar šo Savienības vārdā tiek apstiprināts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās (“protokols”) (2).

2. pants

Padomes priekšsēdētājs Savienības vārdā sniedz protokola 10. pantā paredzēto paziņojumu (3).

3. pants

Šis lēmums stājas spēkā tā pieņemšanas dienā.

Briselē, 2016. gada 18. jūlijā Padomes vārdā – priekšsēdētāja F. MOGHERINI

(1) 2016. gada 6. jūlija piekrišana (Oficiālajā Vēstnesī vēl nav publicēta).

(2) Protokols ir publicēts OV L 19, 24.1.2015., 4. lpp., kopā ar lēmumu par parakstīšanu.

(3) Protokola spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
(10)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanas procedūru. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četros gados pēc atgūšanas pieprasījuma datuma vai – gadījumos, kad atgūšanai veic tiesvedību attiecīgās valsts tiesā, – astoņos gados pēc tā, 100 % no neatgūšanas finansiālajām sekām būtu jāsedz no Savienības budžeta. Gan summas, par kurām dalībvalsts pieņem lēmumu neturpināt atgūšanas procedūru, gan minētā lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā saistībā ar 102. panta 1. punkta c) apakšpunkta iv) punku. Tādējādi attiecīgajām dalībvalstīm šīs summas nebūtu jāsedz, un tāpēc tās sedz no ES budžeta.
(5)

FAL konvencijas vispārējā pārskatīšana modernizē tās noteikumus, ņemot vērā attīstību informācijas un datu pārsūtīšanas jomā, izmantojot elektroniskus līdzekļus, un viena kontaktpunkta koncepciju. Ar to jo īpaši ievieš pasākumus, kas skar Savienību attiecībā uz vīzas numura norādīšanu pasažieru sarakstos, bet ne apkalpes sarakstos, un iestāžu tiesības veidlapu elektronisku iesniegšanu padarīt obligātu. Eiropas Parlamenta un Padomes Direktīvas 2010/65/ES (1) 5. un 7. pantā ir paredzēts, ka pēc 2015. gada 1. jūnija ziņošanas formalitātes, kas jāpilda kuģiem, kuri ienāk dalībvalstu ostās un iziet no tām, ir jāpieņem tikai elektroniskā formātā, izmantojot vienu kontaktpunktu, un ka FAL veidlapas papīra formātā ziņošanas formalitāšu izpildei dalībvalstīm ir jāpieņem līdz minētajam datumam. Direktīvā 2010/65/ES ir arī paredzēts, ka informācija, kas prasīta saskaņā ar Savienības tiesību aktu, no 2015. gada 1. jūnija ir jāiesniedz elektroniskā formātā. Prasība attiecīgā gadījumā norādīt vīzas numuru apkalpes un pasažieru sarakstos izriet no Eiropas Parlamenta un Padomes Regulas (EK) Nr. 562/2006 (2) VI pielikuma 3.1.2. punkta.
(25)

Tādēļ šķiet, ka sankciju sistēma tās pašreizējā veidā, kā aprakstīts (22).–(24). apsvērumā, nav visaptveroša un pietiekami barga, lai nodrošinātu to preventīvo funkciju. Šajā sakarā šķiet, ka netiek piemērotas pienācīgas sankcijas par smagiem pārkāpumiem, lai nodrošinātu atbilstību, atturētu no pārkāpumiem jebkurā vietā un atņemtu likumpārkāpējiem ekonomisko labumu, kas rodas no nelikumīgajām darbībām, kā noteikts UNFSA 19. panta 2. punktā un WCPFC konvencijas 25. panta 7. punktā.
(1)

Saskaņā ar Direktīvas 2006/42/EK 11. panta 2. punktā izklāstīto procedūru Vācija informēja Komisiju par pasākumu, ar kuru aizliedz laist tirgū Rotenbach FO-65/LB2600 tipa elektroģeneratoru, ko ražo Zhejiang Lingben Machinery and Electronics Co. Ltd (Ķīna) un izplata FRINGO GmbH & Co. KG (Vācija).
(124)

Turklāt sūdzības iesniedzējs apgalvoja, ka analīze pa gadiem (t. i., par to kā attīstās imports par dempinga cenām salīdzinājumā ar darbības rādītāju pasliktināšanos katru gadu) preču tirgū nav precīza, un ierosināja šo analīzi veikt, balstoties uz tendencēm laikposmā no 2011. gada līdz IP, pēc šādas metodes. Pirmkārt, sūdzības iesniedzējs aprēķināja, viņaprāt, silīcijmangāna faktisko patēriņu Savienībā procentos no tērauda saražotā apjoma Savienībā (pieņemot, ka vienas tonnas tērauda saražošanai ir vajadzīgs konstants silīcijmangāna daudzums) un norādīja, ka faktiskais patēriņš visā laikposmā no 2011. gada janvāra līdz 2013. gada aprīlim bijis relatīvi stabils. Otrkārt, sūdzības iesniedzējs aprēķināja domājamo silīcijmangāna patēriņu Savienībā, izteiktu kā iekšzemē saražotais apjoms plus imports mīnus eksports, tajā pašā laikposmā, un norādīja, ka domājamais patēriņš ir ievērojami pieaudzis importa palielinājuma dēļ no Indijas. Treškārt, sūdzības iesniedzējs uzskatīja, ka starpība starp reālo patēriņu un domājamo patēriņu atbilst Indijas importa krājumu veidošanai no 2011. gada līdz 2013. gada aprīlim. Visbeidzot, sūdzības iesniedzējs uzskatīja, ka pārmērīgie krājumi no 2013. gada aprīļa tika laisti Savienības tirgū, tādējādi radot pārprodukciju, kam sekoja spiediens samazināt cenas, lai gan vienlaikus imports no Indijas samazinājās.
(1)

Direktīvā 2000/29/EK ir paredzēti aizsardzības pasākumi pret augiem vai augu produktiem kaitīgu organismu ievešanu Savienībā no trešām valstīm. Komisijas Īstenošanas lēmuma 2013/780/ES (2) 1. pants paredz atkāpi no Direktīvā 2000/29/EK paredzētajiem aizsardzības pasākumiem un pilnvaro dalībvalstis līdz 2016. gada 30. novembrim atļaut Quercus L., Platanus L. un Acer saccharum Marsh. zāģmateriālu bez mizas, kuru izcelsme ir Amerikas Savienotajās Valstīs, ievešanu to teritorijā bez fitosanitārā sertifikāta, ja vien šāda koksne atbilst minētā īstenošanas lēmuma pielikumā izklāstītajiem noteikumiem.
(90)

Mohammed Omar Ghulam Nabi Tituls: mulla. Pamatojums iekļaušanai sarakstā: the Faithful (“Amir ul-Mumineen”) vadītājs, Afganistāna. Dzimšanas datums: a) aptuveni 1966. gads, b) 1960. gads, c) 1953. gads. Dzimšanas vieta: a) Naw Deh ciems, Deh Rawud apgabals, Uruzgan province, Afganistāna, b) Noori ciems, Maiwand apgabals, Kandahar province, Afganistāna. Valstspiederība: Afganistānas. Cita informācija: a) tēva vārds ir Ghulam Nabi, pazīstams arī kā Mullah Musafir, b) nav kreisās acs, c) Ahmad Jan Akhundzada Shukoor Akhundzada svainis, d) tiek uzskatīts, ka atrodas Afganistānas un Pakistānas pierobežā, e) ir no Hotak cilts. Saskaņā ar pieejamo informāciju miris 2013. gada aprīlī. ANO norādes datums:31.1.2001. Papildu informācija no apraksta par iemesliem iekļaušanai sarakstā, ko sniegusi Sankciju komiteja: Mohammed Omar tituls ir “Afganistānas Islāma Emirāta ticīgo komandieris”, un viņš ir Taliban kustības augstākais vadītājs Taliban hierarhijā. Laikā pirms 2001. gada 11. septembra uzbrukumiem Amerikas Savienotajām Valstīm viņš sniedza patvērumu Osamam Bin Ladenam (Usama bin Laden) un viņa Al-Qaida tīklam. Kopš 2001. gada viņš vada Taliban uzbrukumus Afganistānas valdībai un tās sabiedrotajiem Afganistānā. Mohammed Omar pakļautībā ir vairāki ievērojami reģiona militārie vadītāji, piemēram, Jalaluddin Haqqani. Gulbuddin Hekmatyar arī ir sadarbojies ar Mohammed Omar un Taliban.
(1)

Regulā (EK) Nr. 999/2001 ir noteikts, ka dalībvalstis, trešās valstis vai to reģioni (“valstis vai reģioni”) ir jāklasificē pēc to govju sūkļveida encefalopātijas (GSE) statusa kādā no trijām kategorijām: nenozīmīgs GSE risks, kontrolēts GSE risks un nenoteikts GSE risks.
(16)

Dienesta noslēpuma, sadarbības un informācijas apmaiņas jomā Bermudu Salās spēkā esošais regulējums ietver dienesta noslēpuma ievērošanas pienākumu visām personām, kas strādā vai ir strādājušas BMA, kā arī revidentiem un lietpratējiem, kuri rīkojas BMA uzdevumā. Šie pienākumi nozīmē, ka nedrīkst izpaust konfidenciālu informāciju (izņemot informāciju apkopojuma vai kopsavilkuma formā un konkrētus krimināltiesībās paredzētus gadījumus). Turklāt BMA konfidenciālo informāciju, kas saņemta no citām uzraudzības iestādēm, izmanto vienīgi savu pienākumu veikšanas nolūkā un citā likumos paredzētā nolūkā. Bermudu Salās spēkā esošais regulējums arī paredz, ka, ja apdrošināšanas (pārapdrošināšanas) sabiedrība ir atzīta par bankrotējušu vai ja piespiedu kārtā ir izbeigta tās darbība, konfidenciālā informācija var tikt izpausta, ja tā neattiecas uz trešām personām, kas iesaistītas šīs sabiedrības sanācijā. BMA konfidenciālu informāciju, kas saņemta no citas uzraudzības iestādes, drīkst izpaust iestādei, struktūrai vai personai, uz kuru Bermudu Salās attiecas dienesta noslēpuma ievērošanas pienākums, ja vien ir saņemta minētās uzraudzības iestādes nepārprotama piekrišana. Tā ir parakstījusi nodomu protokolus ar Starptautisko Apdrošināšanas uzraudzības iestāžu asociāciju un visām Eiropas Savienības dalībvalstīm par starptautiskās sadarbības koordinēšanu, it īpaši konfidenciālas informācijas apmaiņas jomā.